SPRC วิ่งเกือบ 3% รับผลดีค่าการกลั่นเพิ่ม หลังจีนเปิดประเทศ
SPRC วิ่งเกือบ 3% ราคาแตะ 11.70 บ. รับผลดีค่าการกลั่นเพิ่ม หลังจีนเปิดประเทศ กระตุ้นดีมานด์น้ำมันสําเร็จรูปพุ่ง
SPRC วิ่งเกือบ 3% ราคาแตะ 11.70 บ. รับผลดีค่าการกลั่นเพิ่ม หลังจีนเปิดประเทศ
30 ม.ค. 2566

ผู้สื่อข่าวรายงานว่า วันนี้ (30 ม.ค.66) ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ล่าสุด ณ เวลา 14:47 น. อยู่ที่ระดับ 11.70 บาท บวก 0.30 บาท หรือ 2.63% สูงสุดที่ระดับ 11.70 บาท ต่ำสุดที่ระดับ 11.10 บาท ด้วยมูลค่าซื้อขาย 346.10 ล้านบาท

ทั้งนี้บล.อาร์เอชบี ระบุในบทวิเคราะห์ มองว่า SPRC จะได้รับอานิสงส์จากค่าการกลั่นที่เพิ่มขึ้นมาอีกราว 1 เหรียญ จากความต้องการใช้น้ำมันสําเร็จรูป หลังจีนเปิดประเทศ ส่วนสัญญาณทางเทคนิคในระยะสั้นแกว่งในกรอบ sideway ระหว่าง 11-12 บาท แนะนํา ลงซื้อ ขึ้นขายในกรอบ ดังกล่าว ส่วนจุดตัดขาดทุนจะอยู่ที่ 10.90 บาท